钦定古今图书集成/明伦汇编/官常典/第740卷 > 吴勋
## 钦定古今图书集成/明伦汇编/官常典/第740卷 > 吴勋

按《辰州府志》：“勋，武进人，为指挥同知。正德七年二月，
从都指挥汤辅截杀流贼，至德安府，领兵赴应山县
葛基山，遇贼蜂拥。时承平既久，兵不向前，勋奋然色
变曰：‘汝辈不力，吾以身殉’。遂与贼对敌，不支，阵亡。寻
获尸收敛。抚臣刘丙奏称勋等虽不能奋勇成功，然
能捐身赴敌，死于锋镝，例当优恤。奉旨赐谕祭一坛，
男山加一级、袭指挥使。”